Пегас се смее на глас - BookZone.BG
Начало Книги Художествена литература Хумор Пегас се смее на глас
ISBN: 9789542811831
"Пегас се смее на глас" е най-смешната книга от времето на прехода, а и преди това. И как няма да е, след като нейни автори са едни от най-колоритните българи. В книгата са събрани весели истории и щури случки с артистите Георги Калоянчев, Татяна Лолова, Стефан Данаилов, Павел Попандов, Георги Мамалев, Руси Чанев и др.
С писателите Любомир Левчев, Дончо Цончев, Павел Вежинов, Божидар Божилов, Ангел Тодоров, Антон Дончев, Иван Гранитски, Васил Сотиров, Янко Станоев, Георги Джагаров и др.
Мултижанровото перо на Пенчо Ковачев не мирясва. Във вестникарските жанрове - от злободневното антрефиле до обстойното разследване - то се движи свободно и безпрепяствено като в открития космос, не се озори с киноведчески жития, сполучи и със сценарии в киното и телевизията. И ето сега му хрумнало да опита в по-различен жанр.
Подобно на фолклорен събирач, Пенчо Ковачев съвестно е подбрал това устно народно творчество и го е стъкмил на белия лист за забавление, за поука, пък и за сведение - да се знае. От фолклорните жанрове то може да се уподоби с анекдота - и поради кратката форма, и поради афористичния изказ, и поради незлобивостта на шегата, подигравката и закачката.
Анекдоти, вицове - все едно.
А като се посмее на чуждите постъпки, човек понякога се позамисля и за своите.